Gedagte vir die dag: Selfregverdiging – die groot leuenDroë bome by Dooie Vlei Foto: Marianne Styan Regverdiging is die proses waarby iemand as reg, onskuldig aan misdaad en vry van straf verklaar word. Self­regverdiging beteken ek doen dit self. Om selfregverdigend te wees beteken ons laat God nie toe om ons regverdig te verklaar nie. Ons kan onsself nie regverdig nie, en ook nie ander mense nie – Jesus is die enigste een wat ons kan regverdig en vryspreek. Hy sê toe vir hulle: “Julle wil graag in die openbaar goed voorkom, maar God ken julle bose harte. Wat hierdie wêreld vereer, is ’n gruwel in die oë van God.” (Luk 16:15) Ek ken jou handel en wandel. Ek weet dat jy nie koud of warm is nie. Was jy tog maar net koud of warm. Omdat jy so louwarm is, nie warm nie en ook nie koud nie, is Ek op die punt om jou uit my mond te spoeg. (Openb 3:15-16) Bron: ’n Anker vir die siel deur Riekert Botha Uitgewer: Christelike Uitgewersmaatskappy